Jean-Yves Riocreux

Jean-Yves Riocreux (født 24. februar 1946 i Marlhes i departementet Loire i Frankrike) er en fransk katolsk geistlig og emeritert biskop av Basse-Terre et Pointe-à-Pitre på Guadeloupe.

Liv og virke

Bakgrunn
Jean-Yves Riocreux er den yngste av en trehandlers syv barn. Han studerte skogbruk på forstskolen (École forestière) i Meymac, og deretter filosofi og teologi ved presteseminaret Saint-Sulpice i Issy-les-Moulineaux og ved Saint Mary’s Seminary and University i Baltimore.

Prest
Biskopen av Tulle, Jean-Baptiste Brunon P.S.S. presteviet ham 31. mars 1974 til diakon og 22. juni 1974 til prest for erkebispedømmet Nouméa.

Biskop av Pontoise
Pave Johannes Paul II utnevnte ham 5. mai 2003 til biskop av Pontoise. Erkebiskopen av Paris, kardinal Jean-Marie Lustiger, bispeviet ham den 29. juni samme år; medkonsekrerende var René-Marie Ehouzou C.I.M., biskop av Abomey i Benin, og Michel-Marie-Bernard Calvet S.M., erkebiskop av Nouméa i Ny-Caledonia.

Ved flere anledninger fordømte biskop Jean-Yves Riocreux forfølgelsene som de kristne i Irak, kaldeerne, er ofre for, og som syntes ha som mål å fremskynde utvandring av denne befolkningen. Bispedømmene Pontoise og Saint-Denis tok imot 1350 kaldeiske familier.

Da president Jacques Chirac gav ham insigniene som Ridder av Æreslegionen 1. mai 2007, bare noen få dager før han selv forlot Élyséepalasset, hedret han biskopen som «med overbevisning animerer den interreligiøse dialog».

Noen uker etter opptøyene som rystet Villiers-le-Bel i 2007 dro Jean-Yves Riocreux for å feire julemesse der, og utbrøt «Fred til våre nabolag, fred til våre familier, fred for verden».

Biskop av Basse-Terre
Den 15. juni 2012 utnevnte pave Benedikt XVI ham til biskop av Basse-Terre og Pointe-à-Pitre, og han ble innsatt i sitt embede 30. september samme år. 

Mot slutten av 2020, da covid-19-pandemien i Guadeloupe gikk inn i sin andre bølge, testet Jean-Yves Riocreux positivt for SARS-CoV-2. Han gikk i isolasjon, uten å måtte legges inn på sykehus, og kunne ikke presidere eller delta i julefeiringens messer, og gjenopptok sine offentlige aktiviteter den 30. desember

Pave Frans innvilget den 13. mai 2021 hans aldersbetingede fratreden.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Georges-François-Xavier-Marie Grente (1872-1959) *1918
 Biskop Marcel-Marie-Joseph-Henri-Paul Dubois (1896-1967) *1948
 Kardinal Gabriel Auguste François Marty (1904-1994) *1952
 Kardinal Aron Jean-Marie Lustiger (1926-2007) *1979
 Biskop  Jean-Yves Riocreux (1946-) 2083

Referanser

Franske katolske biskoper
Linjen Rebiba
Personer fra departementet Loire